CELEX: 32022D0460
Language: ro
Date: 2022-03-04 00:00:00
Title: Decizia de punere în aplicare (UE) 2022/460 a Comisiei din 4 martie 2022 de modificare a Deciziei de punere în aplicare (UE) 2021/788 de stabilire a normelor de monitorizare și raportare a infecțiilor cu SARS-CoV-2 la anumite specii de animale [notificată cu numărul C(2022) 1270] (Text cu relevanță pentru SEE)

22.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 93/191
               
            
         DECIZIA DE PUNERE ÎN APLICARE (UE) 2022/460 A COMISIEI
         din 4 martie 2022
         de modificare a Deciziei de punere în aplicare (UE) 2021/788 de stabilire a normelor de monitorizare și raportare a infecțiilor cu SARS-CoV-2 la anumite specii de animale
         
            
               [notificată cu numărul C(2022) 1270]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2003/99/CE a Parlamentului European și a Consiliului din 17 noiembrie 2003 privind monitorizarea zoonozelor și a agenților zoonotici, de modificare a Deciziei 90/424/CEE a Consiliului și de abrogare a Directivei 92/117/CEE a Consiliului (1), în special articolul 4 alineatul (5), articolul 9 alineatul (1) și articolul 11 al treilea paragraf,
         întrucât:
         
                     (1)
                  
                  
                     Începând cu 2020 au fost raportate cazuri de infecții cu virusul SARS-CoV-2 la nurci în anumite state membre și țări terțe și s-a stabilit că pot apărea transmiteri de la oameni la nurci și de la nurci la oameni. Prin urmare, Decizia de punere în aplicare (UE) 2021/788 a Comisiei din 12 mai 2021 (2) stabilește norme armonizate de monitorizare și raportare în Uniune a infecțiilor cu SARS-CoV-2 la anumite specii de animale
                  
               
                     (2)
                  
                  
                     Perioada de aplicare a măsurilor prevăzute în Decizia de punere în aplicare (UE) 2021/788 trebuie să țină seama de epidemiologia SARS-CoV-2 la anumite specii de animale. Focarele apărute în 2021 și în 2022 în exploatațiile de nurci din diverse state membre indică faptul că situația epidemiologică este încă în evoluție și că este necesară o evaluare suplimentară a riscurilor.
                  
               
                     (3)
                  
                  
                     Având în vedere situația epidemiologică actuală din Uniune și din țări terțe, perioada de aplicabilitate a Deciziei de punere în aplicare (UE) 2021/788 trebuie, prin urmare, să fie prelungită, pentru a se asigura faptul că toate informațiile relevante continuă să fie colectate prin intermediul unui sistem de monitorizare și raportare eficient și armonizat. Monitorizarea și raportarea armonizate trebuie să continue până la efectuarea unei revizuiri suplimentare a riscurilor și a măsurilor de control disponibile.
                  
               
                     (4)
                  
                  
                     Prin urmare, Decizia de punere în aplicare (UE) 2021/788 trebuie să fie modificată în consecință.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            La articolul 6 din Decizia de punere în aplicare (UE) 2021/788, data de „31 martie 2022” se înlocuiește cu data de „31 martie 2023”.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 4 martie 2022.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 325, 12.12.2003, p. 31.
         
            (2)  Decizia de punere în aplicare (UE) 2021/788 a Comisiei din 12 mai 2021 de stabilire a normelor de monitorizare și raportare a infecțiilor cu SARS-CoV-2 la anumite specii de animale (JO L 173, 17.5.2021, p. 6).